TEGH ดีด 2% โบรกแนะ “ซื้อ” 6.6 บ. ลุ้นกำไรปี 66 โต 15%
TEGH เด้ง 2% ลุ้นกำไรปี 66 โต 15.5% รับธุรกิจปาล์มที่ฟื้นตัวขึ้นหลังการปิดซ่อมบํารุง รวมถึงราคายางเริ่มปรับตัวดีขึ้น ด้านโบรกแนะนำ “ซื้อ” ราคาเป้าหมาย 6.6 บาท 
TEGH เด้ง 2% ลุ้นกำไรปี 66 โต 15.5% รับธุรกิจปาล์มที่ฟื้นตัวขึ้นหลังการปิดซ่อมบํารุง รวมถึงราคายางเริ่มปรับตัวดีขึ้น ด้านโบรกแนะนำ “ซื้อ” ราคาเป้าหมาย 6.6 บาท
24 ก.พ. 2566

ผู้สื่อข่าวรายงานว่า วันนี้ (24 ก.พ. 66) ราคาหุ้น บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH ล่าสุด ณ เวลา 11:01 น. อยู่ที่ระดับ 5.15 บาท บวก 0.10 บาท หรือ 1.98% สูงสุดที่ระดับ 5.30 บาท ต่ำสุดที่ระดับ 5.10 บาท ด้วยมูลค่าการซื้อขาย 18.31 ล้านบาท

บริษัทหลักทรัพย์ ทรีนีตี้ จำกัด ระบุว่า แนวโน้มกําไรปี 2566 จะเติบโตได้ราว 15.5% เมื่อเทียบกับงวดเดียวกันของปีก่อนจากธุรกิจปาล์มที่ฟื้นตัวขึ้นหลังการปิดซ่อมบํารุงและการปรับปรุงประสิทธิภาพการผลิตได้เสร็จสิ้นไปแล้ว ทําให้สามารถกลับมาเดินกําลังการผลิตได้เต็มที่และจะมีอัตรากําไรที่ดีขึ้น
ขณะที่ธุรกิจยางที่อ่อนตัวลงในไตรมาส 4/65 จะเริ่มฟื้นตัวได้ตามแนวโน้มของราคายางในตลาดโลกที่เริ่มปรับตัวดีขึ้น เนืองจากจีนซึ่งเป็นผู้นําเข้ายางรายใหญ่ของโลกกลับมาเปิดประเทศ
นอกจากนี้ธุรกิจพลังงานทดแทนและกําจัดของเสียจะปรับตัวดีขึ้นมากจากการขยายกําลังการผลิต ซึ่งในส่วน Biogas จะมีการขายไปยังภายนอกมากขึ้น ส่วนการเพิ่มกําลังการผลิตของโรงไฟฟ้าจะช่วยลดต้นทุนของบริษัท โดยยังคงแนะนำ “ซื้อ” ราคาเป้าหมาย 6.60 บาท